சினிமா உலகத்தில் இதெல்லாம் சகஜமப்பா என்று சொல்லமுடியுமா?: மதம், தொழில், ஊர், பெயர், ஜாதி…………இதெல்லாம் கடந்து, சினிமாக்காரர்கள் தங்களது நிஜவாழ்க்கையில் இருக்கிறார்கள் எனலாம். எப்படி ஒரு முஸ்லிம், இந்துவுடன் வாழ்ந்து, பிறகு அந்த இந்து நடிகர் இன்னொரு கிருத்துவ நடிகையை மணந்து கொள்ள முயன்ற போது கோடிக்கணக்கில் ஜீவனாம்சம் கொடுத்த செய்திகளும் உள்ளன. ஆனால், விதிவிலக்காக ஶ்ரீவித்யா போன்ற இந்து நடிகைகள், கிருத்துவ கணவனிடம் கொடுமைப்பட்டு பிரிந்து வாழ்ந்த நிஜங்களும் உண்டு. இத்தகைய கணவன் – மனைவி மற்றும் சேர்ந்து வாழும் வாழ்க்கைகளில் யார் இலக்கணம் வகுக்க முடியும் என்று சொல்ல முடியாது. கமல் ஹஸன் என்ற உல்க நாயகனுக்கு எந்த விதிமுறைகளும் இல்லை. அவர் எப்படி-எப்படியோ நடிகைகளுடன் சேர்ந்து வாழ்ந்திருக்கிறார். ஒரு நிலையில் அவரை அதிகமாக உதாரணத்திற்குக் காட்டப்பட்டவர் என்ற புகழையும் கொண்டுள்ளார். அதாவது, இருக்கின்ற சட்டங்களில் சிக்காமல் அப்படி ஒன்றிற்கு மேற்பட்ட பெண்களுடன் வாழ்ந்தபோது, திருமணம் செய்து கொண்டோ அல்லது செய்து கொள்ளாமலோ இருந்தபோது, குழந்தைகளைப் பெற்றுக் கொண்டபோது, முஸ்லிம்கள் இவரை உதாரணமாகக் குறிப்பிட்டு, இவரைப் பற்றி என்ன சொல்கிறீர்கள் என்று வாதித்துள்ளனர்.